title: 2014/817/ES: Eiropas Parlamenta un Padomes Lēmums ( 2014. gada 22. oktobris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Francijas pieteikums EGF/2014/006 FR/ PSA )

text:
               20.11.2014

               LV

               Eiropas Savienības Oficiālais Vēstnesis

               L 333/21

         EIROPAS PARLAMENTA UN PADOMES LĒMUMS
   (2014. gada 22. oktobris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Francijas pieteikums EGF/2014/006 FR/PSA)

      (2014/817/ES)

   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1) un jo īpaši tās 15. panta 4. punktu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (2), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (3) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze, uz ko attiecas Eiropas Parlamenta un Padomes Regula (EK) Nr. 546/2009 (4), vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Francija 2014. gada 25. aprīlī iesniedza pieteikumu EGF izmantošanai saistībā ar darbinieku atlaišanu uzņēmumā Peugeot Citroën Automobiles Francijā un pieteikumu papildināja, sniedzot papildu informāciju, kā noteikts Regulas (ES) Nr. 1309/2013 8. panta 3. punktā. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 12 704 605 apmērā saistībā ar Francijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 12 704 605 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 22. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 347, 20.12.2013., 855. lpp.

      (2)  OV L 347, 20.12.2013., 884. lpp.

      (3)  OV C 373, 20.12.2013., 1. lpp.

      (4)  OV L 167, 29.6.2009., 26. lpp.


title: Pieprasījums atcelt deputāta Miloslav Ransdorf imunitāti Eiropas Parlamenta 2009. gada 3. februāra lēmums par pieprasījumu atcelt deputāta Miloslav Ransdorf imunitāti (2008/2176(IMM))

text:
               18.3.2010

               LV

               Eiropas Savienības Oficiālais Vēstnesis

               CE 67/148

         Pieprasījums atcelt deputāta Miloslav Ransdorf imunitāti

      P6_TA(2009)0035

   Eiropas Parlamenta 2009. gada 3. februāra lēmums par pieprasījumu atcelt deputāta Miloslav Ransdorf imunitāti (2008/2176(IMM))
   (2010/C 67 E/20)

      Eiropas Parlaments,

               —

               ņemot vērā Čehijas Republikas kompetento iestāžu 2008. gada 16. jūnija pieprasījumu atcelt deputāta Miloslav Ransdorf imunitāti, par ko 2008. gada 9. jūlijā paziņoja plenārsēdē,

               —

               pēc deputāta Miloslav Ransdorf uzklausīšanas saskaņā ar Reglamenta 7. panta 3. punktu,

               —

               ņemot vērā 10. pantu 1965. gada 8. aprīļa Protokolā par privilēģijām un imunitāti Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,

               —

               ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),

               —

               ņemot vērā Čehijas Republikas Konstitūcijas 27. panta 4. punktu,

               —

               ņemot vērā Reglamenta 6. panta 2. punktu un 7. pantu,

               —

               ņemot vērā Juridiskās komitejas ziņojumu (A6-0008/2009),

               A.

               tā kā Miloslav Ransdorf ir Eiropas Parlamenta deputāts, kurš ievēlēts sestajās tiešajās velēšanās, kuras notika no 2004. gada 10. jūnija līdz 13. jūnijam, un tā kā Parlaments apstiprinājis viņa pilnvaras 2004. gada 14.decembrī (2);

               B.

               tā kā saskaņā ar 10. pantu 1965. gada 8. aprīļa Protokolā par privilēģijām un imunitāti Eiropas Kopienās Eiropas Parlamenta sesiju laikā tā deputātiem savas valsts teritorijā ir imunitāte, ko piešķir attiecīgās valsts parlamenta locekļiem; tā kā nevar atsaukties uz imunitāti, ja deputāts tiek aizturēts kriminālnodarījuma izdarīšanas laikā; un tā kā tas neliedz Eiropas Parlamentam izmantot tiesības kādam no tā deputātiem atņemt imunitāti;

               C.

               tā kā saskaņā ar Čehijas Republikas Konstitūcijas 27. panta 4. punktu nevar uzsākt kriminālvajāšanu pret parlamenta deputātu vai senatoru, ja nav saņemta tās palātas piekrišana, kuras loceklis viņš vai viņa ir, savukārt, ja attiecīgā palāta atsakās dot piekrišanu, kriminālvajāšana nav pieļaujama uz visiem laikiem,

               1.

               nolemj atcelt deputāta Miloslav Ransdorf imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Čehijas Republikas attiecīgajām iestādēm.

      (1)  Lieta 101/63, Wagner/Fohrmann un Krier, Recueil, 195. lpp., kā arī lieta 149/85, Wybot/Faure un citi, Recueil, 2391. lpp.

      (2)  OV C 226 E, 15.9.2005., 51. lpp.


title: 2011/334/Euratom: Padomes Lēmums ( 2006. gada 21. novembris ), lai apstiprinātu to, ka Komisija paraksta Sadarbības nolīgumu starp Eiropas Atomenerģijas kopienu, ko pārstāv Eiropas Kopienu Komisija, un Korejas Republikas valdību kodoltermiskās enerģijas pētniecības jomā

text:
               11.6.2011

               LV

               Eiropas Savienības Oficiālais Vēstnesis

               L 154/1

         PADOMES LĒMUMS
   (2006. gada 21. novembris),
   lai apstiprinātu to, ka Komisija paraksta Sadarbības nolīgumu starp Eiropas Atomenerģijas kopienu, ko pārstāv Eiropas Kopienu Komisija, un Korejas Republikas valdību kodoltermiskās enerģijas pētniecības jomā
   (2011/334/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un īpaši tā 101. panta otro daļu,
   ņemot vērā Komisijas priekšlikumu,
   tā kā:

               (1)

               Saskaņā ar 2006. gada 14. aprīlī Padomes pieņemtajiem sarunu norādījumiem Komisija veikusi sarunas par sadarbības nolīgumu starp Eiropas Atomenerģijas Kopienu, ko pārstāv Komisija, un Korejas Republikas valdību kodoltermiskās enerģijas pētniecības jomā.

               (2)

               Būtu jāapstiprina tas, ka Komisija paraksta nolīgumu,

         IR NOLĒMUSI ŠĀDI.
   Vienīgais pants
   Ar šo tiek apstiprināts, ka Komisija Eiropas Atomenerģijas kopienai un tās vārdā paraksta Sadarbības nolīgumu starp Eiropas Atomenerģijas kopienu, ko pārstāv Komisija, un Korejas Republikas valdību kodoltermiskās enerģijas pētniecības jomā.
   Nolīguma teksts ir pievienots šim lēmumam.

      Briselē, 2006. gada 21. novembrī

            Padomes vārdā –

            priekšsēdētāja

         U.-M. WIDEROOS

    ---documentbreak---

               11.6.2011

               LV

               Eiropas Savienības Oficiālais Vēstnesis

               L 154/2

         TULKOJUMS
   SADARBĪBAS NOLĪGUMS
   starp Eiropas Atomenerģijas kopienu, ko pārstāv Eiropas Kopienu Komisija, un Korejas Republikas valdību kodoltermiskās enerģijas pētniecības jomā
   Eiropas Atomenerģijas kopiena (Euratom), ko pārstāv Eiropas Kopienu Komisija, un Korejas Republikas valdība (turpmāk kopā – “Puses”);
   tā kā saskaņā ar 1996. gada 28. oktobra Tirdzniecības un sadarbības pamatnolīgumu starp Eiropas Kopienu un dalībvalstīm, no vienas puses, un Korejas Republikas valdību, no otras puses, vienojās veicināt sadarbību enerģijas un vides aizsardzības jomā un īpaši attīstīt jaunus un atjaunojamas enerģijas veidus; kā arī
   vēloties arī turpmāk veicināt kodoltermiskās enerģijas kā potenciāli videi draudzīga, ekonomiski konkurētspējīga un faktiski neierobežota enerģijas avota attīstīšanu,
   IR VIENOJUŠĀS PAR TURPMĀKO.
   I pants
   Mērķis
   Šā nolīguma mērķis ir pastiprināt Pušu sadarbību jomās, kas aptver to attiecīgās kodoltermiskās sintēzes programmas, pamatojoties uz savstarpēju labumu un visaptverošu mijiedarbību, lai tādējādi attīstītu kodoltermiskās enerģijas sistēmas pamatā esošo zinātnisko izpratni un tehnoloģiskās iespējas.
   II pants
   Sadarbības jomas
   Saskaņā ar šo nolīgumu sadarbība var attiekties uz šādām jomām:

               a)

               tokamaki, tostarp lieli pašreizējās paaudzes projekti, un darbības, kas attiecas uz lieliem nākamās paaudzes projektiem;

               b)

               tokamaku alternatīvas;

               c)

               magnētiskas kodoltermiskās enerģijas tehnoloģijas;

               d)

               plazmas teorija un lietišķās plazmas fizika;

               e)

               programmu politika un plāni; un

               f)

               citas jomas, kā paredz savstarpēja rakstiska Pušu vienošanās, ciktāl tās aptver Pušu attiecīgās programmas.

         III pants
   Sadarbības veidi
   1.   Saskaņā ar šo nolīgumu sadarbības veidi var būt šādi, tomēr šis uzskaitījums nav ierobežojošs:

               a)

               tādas informācijas un datu apmaiņa un sniegšana, kas attiecas uz zinātnes un tehnikas darbībām, attīstību, praksi un rezultātiem un programmas politiku un plāniem, tostarp nepubliskotas informācijas apmaiņu saskaņā ar VI un VII panta nosacījumiem;

               b)

               zinātnieku, inženieru un citu speciālistu apmaiņa uz noteiktu laiku dalībai eksperimentos, analīzē, projektēšanā un citās pētniecības un attīstības darbībās saskaņā ar VIII pantu;

               c)

               semināru un citu tikšanos organizēšana, lai diskutētu un apmainītos ar informāciju par tematiem II pantā uzskaitītajās jomās un identificētu sadarbību, ko var lietderīgi veikt saskaņā ar V pantu;

               d)

               paraugu, materiālu, iekārtu (instrumentu un komponentu) apmaiņa un nodrošināšana eksperimentiem, testēšanai un novērtēšanai saskaņā ar IX un X pantu;

               e)

               kopīgu pētījumu, projektu vai eksperimentu veikšana, tostarp to kopīga projektēšana, būvniecība un ekspluatācija;

               f)

               datu saikņu, piemēram, attālināto datu analīzes instrumentu izveide, tomēr neaprobežojoties tikai ar šādām saitēm; un

               g)

               citi īpaši sadarbības veidi, par kādiem Puses vienojušās rakstiski.

         2.   Saskaņā ar šo nolīgumu Puses pēc iespējas koordinē darbības ar citām starptautiskām kodoltermisko reakciju pētniecības un attīstības darbībām, lai tādējādi mazinātu darba pārklāšanos.
   Nekas no šajā nolīgumā minētā neparedz ierobežot ne pastāvošu, ne turpmāku Pušu sadarbības kārtību.
   IV pants
   Koordinācijas komiteja un izpildsekretāri
   1.   Puses izveido Koordinācijas komiteju, kas koordinē un pārrauga darbību veikšanu saskaņā ar šo nolīgumu. Katra Puse ieceļ vienādu koordinācijas komitejas locekļu skaitu un vienu no pārstāvjiem ieceļ par delegācijas vadītāju. Koordinācijas komiteja tiekas reizi gadā, vienu gadu Korejas Republikā, otru – Eiropas Savienībā vai arī vienojas par citu vietu un laiku. Uzņēmējas Puses delegācijas vadītājs vada sanāksmi.
   2.   Koordinācijas komiteja pārskata darbību progresu un plānu saskaņā ar šo nolīgumu un iesaka, koordinē un apstiprina turpmāku sadarbību šā nolīguma darbības jomas ietvaros, lai šādas sadarbības tehniskais devums un līmenis nodrošinātu savstarpēju labumu un visaptverošu mijiedarbību šā nolīguma ietvaros.
   3.   Koordinācijas komiteja visus lēmumus pieņem vienprātīgi.
   4.   Katra Puse ieceļ izpildsekretāru, kas tās vārdā darbojas Koordinācijas komitejas sanāksmju starplaikos visos ar sadarbību saistītos jautājumos saskaņā ar šo nolīgumu. Izpildsekretāri atbild par sadarbības vadību ikdienā.
   V pants
   Īstenošana
   1.   Katra Puse norīko atbilstošas struktūras darbību īstenošanai saskaņā ar šo nolīgumu.
   2.   Ja Koordinācijas komiteja apstiprina sadarbību, tā, ja nepieciešams, apstiprina arī projekta plānu saskaņā ar šo nolīgumu un atbilstoši tā noteikumiem.
   3.   Katrā projekta plānā uzskaita struktūrvienības, kas norīkotas īstenot projektu, un ietver detalizētus noteikumus sadarbības īstenošanai, tostarp pēc iespējas tās tehnisko darbības jomu un pārvaldību, piemērojamos pienākumus saistībā ar attīrīšanu, nepubliskotas informācijas apmaiņu, apmaiņu ar iekārtām, attieksmi pret intelektuālo īpašumu, kopējās izmaksas, izmaksu sadalījumu un tā grafiku, tomēr šis uzskaitījums nav ierobežojošs.
   VI pants
   Informācijas pieejamība un izplatīšana
   1.   Saskaņā ar piemērojamiem normatīvajiem aktiem un šā nolīguma noteikumiem katra Puse un tās norīkotās personas apņemas otrai Pusei un tās norīkotajām personām nodrošināt brīvu piekļuvi ikvienai tās rīcībā esošai informācijai, kas nepieciešama sadarbības veikšanai saskaņā ar šo nolīgumu.
   2.   Puses un to norīkotās personas atbalsta pēc iespējas plašu tādas informācijas izplatīšanu, kuru tās ir tiesīgas publiskot un kas vai nu ir izveidota kopīgi, vai arī kuras apmaiņa un sniegšana paredzēta atbilstoši šim nolīgumam, ievērojot nepieciešamību aizsargāt nepubliskotu informāciju un aizsargāt intelektuālo īpašumu, kas radīts vai nodrošināts saskaņā ar šo nolīgumu.
   3.   Informācija, ko viena Puse nosūta otrai, ir precīza, ciktāl tas ir atkarīgs no nosūtītājas Puses, tomēr nosūtītāja Puse negarantē, ka nosūtītā informācija ir piemērota tam, lai uzņēmēja Puse vai kāda trešā persona to varētu konkrēti izmantot vai piemērot. Pušu kopīgi izveidotā informācija ir precīza, ciktāl tas atkarīgs no abām iesaistītajām Pusēm. Neviena no Pusēm negarantē, ka šāda kopīgi izveidota informācija ir precīza vai piemērota tam, lai otra Puse vai kāda trešā persona to varētu izmantot konkrētam mērķim, lietot vai piemērot.
   VII pants
   Intelektuālais īpašums
   Intelektuālo īpašumu, kas radīts vai nodrošināts, veicot sadarbību saskaņā ar šo nolīgumu, aizsargā un izplata saskaņā ar A pielikuma noteikumiem, kas ir šā nolīguma neatņemama sastāvdaļa un kuru piemēro darbībām, kuras veic saskaņā ar šo nolīgumu.
   VIII pants
   Darbinieku apmaiņa
   Saskaņā ar šo nolīgumu attiecībā uz Pušu vai to norīkoto personu apmaiņu ar darbiniekiem piemēro šādus noteikumus:

               a)

               katra Puse nodrošina tādu kvalificētu darbinieku atlasi, kuriem ir nepieciešamās iemaņas un kompetence šajā nolīgumā plānoto darbību veikšanai. Par katru šādu apmaiņu ar darbiniekiem Puses savstarpēji vienojas iepriekš, apmainoties ar vēstulēm, kurās ir atsauce uz šo nolīgumu un ar to saistītajiem intelektuālā īpašuma noteikumiem, kā arī attiecīgo sadarbību;

               b)

               katra Puse atbild par to, lai tās apmaiņā iesaistītajiem darbiniekiem tiktu maksāta alga, apdrošināšana un pabalsti;

               c)

               nosūtītāja Puse sedz tās apmaiņā iesaistīto darbinieku ceļa izdevumus un izdevumus dzīvošanai uzņēmējā iestādē, ja vien nepastāv citāda vienošanās;

               d)

               uzņēmēja Puse veic pasākumus, lai otras Puses apmaiņā iesaistītajiem darbiniekiem (un to ģimenēm, kas ir to mājsaimniecības daļa) nodrošinātu atbilstošu uzturēšanās vietu, pamatojoties uz abpusēji pieņemamiem noteikumiem;

               e)

               uzņēmēja Puse saskaņā ar tās attiecīgajiem normatīvajiem aktiem nodrošina visu nepieciešamo atbalstu otras Puses apmaiņā iesaistītajiem darbiniekiem attiecībā uz administratīvām formalitātēm (piem., vīzu iegūšanai);

               f)

               katra Puse nodrošina, ka apmaiņā iesaistītie darbinieki pakļaujas vispārīgiem darba un drošības noteikumiem, kas ir spēkā uzņēmējā iestādē;

               g)

               katra Puse uz sava rēķina var novērot otras Puses īpašās testēšanas darbības un analītisko darbu II pantā definētajās sadarbības jomās. Novērošanu var veikt, organizējot darbinieku apmeklējumus, kam katrā konkrētajā gadījumā nepieciešama uzņēmējas Puses iepriekšēja piekrišana.

         IX pants
   Iekārtu, paraugu un citu materiālu apmaiņa
   Ja Pusēm vai to norīkotām personām nepieciešams aizdot, piegādāt vai apmainīties ar iekārtām, instrumentiem, paraugiem, materiāliem vai nepieciešamajām rezerves daļām (turpmāk – “iekārtas un citi materiāli”), piemēro šādus noteikumus, kas aptver iekārtu un citu materiālu transportēšanu un izmantošanu:

               a)

               nosūtītāja Puse iespējami ātri piegādā detalizētu iekārtu un citu materiālu sarakstu, ietverot atbilstošās specifikācijas un tehnisko un informatīvo dokumentāciju;

               b)

               nosūtītājas Puses piegādātās iekārtas un citi materiāli paliek tās īpašumā, un tie atdodami nosūtītājai Pusei Koordinācijas komitejas noteiktajā datumā, ja vien V pantā minētais projekta plāns neparedz citādu kārtību;

               c)

               iekārtas un citus materiālus nodod ekspluatācijai uzņēmējā iestādē, Pusēm savstarpēji vienojoties; un

               d)

               uzņēmēja Puse nodrošina nepieciešamās telpas iekārtām un citiem materiāliem un nodrošina elektroenerģiju, ūdeni, gāzi utt. saskaņā ar tehniskajām prasībām, par kādām Puses savstarpēji vienojušās.

         X pants
   Vispārīgie noteikumi
   1.   Katra Puse veic šajā nolīgumā noteiktās darbības saskaņā ar piemērojamiem normatīvajiem aktiem un nodrošina resursus atbilstoši pieejamajiem fondiem.
   2.   Ja Puses nav savstarpēji rakstiski vienojušās citādi, visas izmaksas, kas saistītas ar sadarbību saskaņā ar šo nolīgumu, sedz tā Puse, kurai šādas izmaksas rodas.
   3.   Visus jautājumus, kas saistīti ar šā nolīguma interpretāciju vai īstenošanu un rodas tā darbības laikā, Puses risina, savstarpēji vienojoties.
   4.   Ciktāl šis nolīgums attiecas uz Euratom, to piemēro teritorijās, kurās piemēro Euratom dibināšanas līgumu, un to valstu teritorijās, kuras piedalās Euratom kodoltermiskās enerģijas programmā kā pilnībā asociētas trešās valstis.
   XI pants
   Nolīguma ilgums, grozījumi un izbeigšana
   1.   Šis nolīgums stājas spēkā dienā, kad Puses viena otru rakstiski informē par to, ka pabeigtas tādas attiecīgās iekšējās procedūras, lai šis nolīgums stātos spēkā, un tas ir spēkā piecus (5) gadus. Ja vismaz sešus mēnešus pirms nolīguma termiņa beigām viena Puse rakstiski neinformē otru par savu nodomu izbeigt šo nolīgumu, šis nolīgums tiek automātiski pagarināts vēl uz pieciem (5) gadiem.
   2.   Šo nolīgumu var grozīt, Pusēm rakstiski vienojoties.
   3.   Visus kopīgos darbus un eksperimentus, kas nav pabeigti līdz šā nolīguma darbības pārtraukšanas brīdim vai termiņa beigām, var turpināt līdz to pabeigšanai saskaņā ar šā nolīguma noteikumiem.
   4.   Šo nolīgumu un ikvienu tā projekta plānu var pārtraukt jebkurā laikā pēc ikvienas Puses izvēles, ja sešus (6) mēnešus iepriekš Puse, kas nodomājusi izbeigt šo nolīgumu vai projekta plānu, rakstiski informē otru Pusi. Nolīguma pārtraukšana neierobežo tiesības, kas var būt kādai Pusei saskaņā ar šo nolīgumu vai projekta plānu līdz nolīguma pārtraukšanas datumam.
   5.   Šis nolīgums ir sagatavots divos oriģināleksemplāros 21 valodā (dāņu, holandiešu, angļu, somu, franču, vācu, grieķu, itāliešu, portugāļu, spāņu, zviedru, čehu, igauņu, ungāru, lietuviešu, latviešu, maltiešu, poļu, slovāku, slovēņu un korejiešu). Angļu teksts un korejiešu teksts ir nolīguma autentiskie teksti.

      To apliecinot, attiecīgi pilnvarotie ir parakstījuši šo nolīgumu.
      Briselē, divtūkstoš sestā gada divdesmit otrajā novembrī, divos eksemplāros angļu un korejiešu valodā.

         EIROPAS ATOMENERĢIJAS KOPIENAS VĀRDĀ, KO PĀRSTĀV EIROPAS KOPIENU KOMISIJA

         KOREJAS REPUBLIKAS VALDĪBAS VĀRDĀ

   A PIELIKUMS

      INTELEKTUĀLĀ ĪPAŠUMA TIESĪBAS

   Tiesības uz intelektuālo īpašumu, kas radīts vai nodrošināts saskaņā ar šo nolīgumu, tiek sadalītas šādi:
   I.   Piemērošana

   Šo nolīgumu piemēro visu veidu sadarbībai, ko veic saskaņā ar šo nolīgumu, izņemot gadījumus, par kuriem īpaši vienojas.
   II.   Īpašumtiesības, tiesību sadalījums un īstenošana

   A.   Šā nolīguma nolūkā termins “intelektuāls īpašums” lietots 1967. gada 14. jūlijā Stokholmā parakstītās Konvencijas, ar ko dibināta Pasaules Intelektuālā īpašuma organizācija, 2. panta nozīmē.
   B.   Šis nolīgums attiecas uz tiesību, interešu un autoratlīdzības sadalījumu pusēm. Katra Puse nodrošina, ka otra Puse var iegūt tiesības uz intelektuālā īpašuma tiesībām, kas tai piešķirtas saskaņā ar šo pielikumu. Šis pielikums nekādā veidā negroza vai neierobežo šādu tiesību, interešu un autortiesību sadalījumu kādai Pusei un tās pilsoņiem, ko nosaka saskaņā ar saviem tiesību aktiem un praksi.
   C.   Šā nolīguma pārtraukšana vai termiņa beigas neietekmē tiesības vai pienākumus, kas rodas saistībā ar šo pielikumu.

               1)

               Ja Puses veic sadarbību, intelektuālo īpašumu, ko rada kopīga pētniecība, t. i., abu Pušu atbalstīta pētniecība, ietver Tehnoloģiju pārvaldības plānā (TPP) atbilstoši šādiem principiem:

                           a)

                           Puses laicīgi viena otru informē par intelektuālā īpašuma tiesībām, kas rodas saskaņā ar šo nolīgumu (vai attiecīgu īstenošanas vienošanos);

                           b)

                           ja nepastāv citāda vienošanās, tad tiesības un intereses attiecībā uz intelektuālo īpašumu, kas radies kopīgas pētniecības gaitā, var izmantot ikviena Puse bez teritoriāliem ierobežojumiem;

                           c)

                           katra Puse laicīgi cenšas aizsargāt intelektuālo īpašumu, uz kuru tā ieguvusi tiesības atbilstoši TPP;

                           d)

                           katra Puse drīkst bez izņēmumiem, neatsaucami un bez autoratlīdzības izmantot saskaņā ar šo nolīgumu radīto intelektuālo īpašumu tikai pētniecības nolūkiem;

                           e)

                           viespētnieki, kas piedalījušies intelektuālā īpašuma radīšanā, saņem intelektuālā īpašuma tiesības un autoratlīdzības daļas, ko uzņēmējas iestādes nopelnījušas, atļaujot izmantot intelektuālo īpašumu atbilstoši savai politikai. Katra Puse piešķir viespētniekiem tikpat labvēlīgu režīmu, kādu tā piešķir saviem pilsoņiem attiecībā uz minēto intelektuālā īpašuma tiesību un autoratlīdzības daļu piešķiršanu. Turklāt katrs viespētnieks, kas nosaukts par izgudrotāju, ir tiesīgs uz tādu režīmu, kādu piešķir uzņēmējas Puses pilsonim attiecībā uz apbalvojumiem, prēmijām, pabalstiem vai citu atlīdzību atbilstoši uzņēmējas iestādes politikai un piemērojamiem Pušu tiesību aktiem.

               2)

               Veicot sadarbību, kas nav kopīga pētniecība un uz ko attiecas II panta D punkta 1) apakšpunkta noteikumi, katra Puse – ciktāl to prasa tās normatīvie akti – prasa visiem saviem dalībniekiem slēgt īpašu vienošanos, kas attiecas uz kopīgu pētniecības darbību un attiecīgo dalībnieka tiesību un pienākumu īstenošanu. Attiecībā uz intelektuālo īpašumu vienošanās cita starpā parasti ietver arī īpašumtiesības, aizsardzību, lietotāju tiesības pētniecības nolūkā, ekspluatāciju un izplatīšanu, tostarp vienošanos par kopīgu publicēšanu, viespētnieku tiesības un pienākumus un domstarpību risināšanas procedūras. Šī vienošanās var attiekties arī uz tādiem citiem jautājumiem kā piekļuve priekšplāna un fona informācijai, atļauju izsniegšana un piegādes.

         E.   Saglabājot konkurenci jomās, uz kurām attiecas šis nolīgums, katra Puse cenšas nodrošināt, ka saskaņā ar šo nolīgumu un tā ietvaros veiktajiem pasākumiem iegūtās tiesības tiek īstenotas tā, lai īpaši veicinātu i) informācijas, kas radīta vai citādi pieejama saskaņā ar šo nolīgumu, izmantošanu un izplatīšanu, ciktāl tas atbilst šā nolīguma nosacījumiem, IV iedaļas un citiem noteikumiem, kas var būt spēkā saskaņā ar Puses tiesību aktiem, kas regulē režīmu jutīgas vai konfidenciālas informācijas gadījumos kodoljomā, un ii) starptautisku standartu pieņemšanu un īstenošanu.
   III.   Autortiesību darbi

   Saskaņā ar šā nolīguma noteikumiem Pusēm piederošajām autortiesībām tiek piešķirts režīms, kas atbilst Nolīgumam par intelektuālā īpašuma tiesību tirdzniecības aspektiem, ko pārrauga Pasaules Tirdzniecības organizācija.
   IV.   Zinātniski literārie darbi

   Saskaņā ar V iedaļā noteikto režīmu attiecībā uz nepubliskotu informāciju piemēro šādas procedūras:

               A.

               Katra Puse pati vai Pušu vārdā var bez izņēmumiem, neatsaucami un bez autoratlīdzības visās valstīs tulkot, reproducēt un publiski izplatīt informāciju, kas ietverta zinātniskos un tehniskos žurnālos, rakstos, ziņojumos, grāmatās vai citos līdzekļos un kas tieši radusies kopīgas pētniecības rezultātā saskaņā ar šo nolīgumu.

               B.

               Uz katras publiski izplatītas autortiesību darba kopijas, kas sagatavota saskaņā ar šo nosacījumu, norāda darba autoru vārdus, ja vien kāds autors nav nepārprotami noraidījis sava vārda norādīšanu. Tajās ir arī skaidri norādīta pateicība par Pušu sadarbības atbalstu.

         V.   Nepubliskota informācija

   A.   Dokumentāri nepubliskota informācija

               1)

               Katra Puse iespējami agrāk identificē informāciju, kuru publiskot tā nevēlas saistībā ar šo nolīgumu, inter alia ņemot vērā šādus kritērijus:

                           a)

                           informācija ir noslēpums tādā nozīmē, ka tā ne kā kopums, ne sastāvdaļu precīza konfigurācija vai montāža nav vispārīgi zināma vai viegli pieejama ar tiesiskiem līdzekļiem;

                           b)

                           informācija ir faktiska vai potenciāla komercvērtība sava slepenā statusa dēļ;

                           c)

                           lai saglabātu informācijas noslēpumu, persona, kas likumīgi kontrolē šādu informāciju, veikusi saprātīgus pasākumus.

                     Atsevišķos gadījumos Puses var vienoties, ka, ja nav norādīts citādi, nevar publiskot daļu informācijas vai visu informāciju, kas sniegta, apmainīta vai radīta kopīgas pētniecības gaitā saskaņā ar šo nolīgumu.

               2)

               Katra Puse nodrošina, lai otra Puse saskaņā ar šo nolīgumu varētu viegli atpazīt nepubliskotu informāciju un tās attiecīgi privileģēto raksturu, piemēram, nodrošinot tai atbilstīgu marķējumu vai ierobežojošu uzrakstu. Tas attiecas arī uz šādas informācijas reproducēšanu gan kopumā, gan daļēji.
               Puse vai dalībnieks, kas saņem nepubliskotu informāciju saskaņā ar šo nolīgumu, respektē tās privileģēto raksturu. Šie ierobežojumi beidzas automātiski, ja īpašnieks publisko informāciju bez ierobežojumiem.

               3)

               Nepubliskotu informāciju, ko paziņo saskaņā ar šo nolīgumu, uzņēmēja Puse var izplatīt personām, kas ir tās darbinieki, tostarp līgumslēdzēji un citi attiecīgi departamenti, kas pilnvaroti īpašam kopīgas pētniecības nolūkam, pamatojoties uz nepieciešamību zināt, ja vien šādi izplatīta nepubliskota informācija ir aizsargāta saskaņā ar šo pielikumu un ciktāl to paredz katras Puses normatīvie akti, un, kā jau minēts iepriekš, tā ir viegli atpazīstama.

         B.   Nedokumentāri nepubliskota informācija
   Attiecībā uz nedokumentāri nepubliskotu vai citādi konfidenciālu vai privileģētu informāciju, ko sniedz semināros un citās tikšanās reizēs, kuras organizē saskaņā ar šo nolīgumu, vai informāciju, kas rodas darbinieku piesaistes, iekārtu izmantošanas vai kopīgu projektu dēļ, Puses vai to norādītās personas piemēro šajā nolīgumā noteiktos dokumentāras informācijas režīma principus, tomēr nodrošinot, ka šādas nepubliskotas vai citādi konfidenciālas vai privileģētas informācijas saņēmējs ne vēlāk kā informācijas paziņošanas laikā tiek rakstiski informēts par paziņotās informācijas konfidenciālo raksturu.
   C.   Kontrole
   Katra Puse cenšas nodrošināt, ka nepubliskota informācija, ko tā saņēmusi saskaņā ar šo nolīgumu, tiek kontrolēta atbilstīgi nolīguma noteikumiem. Ja vienai Pusei kļūst zināms, ka tā nevarēs vai ir pamatoti domāt, ka tās nevarēs ievērot A un B punktā minētos noteikumus par neizplatīšanu, tā nekavējoties informē otru Pusi. Pēc tam Puses apspriežas un definē piemērotāku darbības gaitu.
   VI.   Domstarpību risināšana un jauni un neredzēti intelektuālā īpašuma veidi

   A.   Pušu domstarpības par intelektuālo īpašumu tiek risinātas saskaņā ar šā nolīguma X panta 3. punktu.
   Tomēr, savstarpēji vienojoties, Puses šo domstarpību var iesniegt starptautiskam arbitrāžas tribunālam, lai tas saskaņā ar piemērotiem starptautiskiem tiesību aktiem veiktu saistošu arbitrāžu. Ja nevienojas par citādu kārtību, tad noteicošie ir UNCITRAL arbitrāžas noteikumi.
   B.   Ja kāda Puse secina, ka saskaņā ar šo nolīgumu veiktā sadarbība var radīt jauna veida intelektuālo īpašumu, kas nav ietverts TPP vai dokumentā par vienošanos starp norīkotajām vienībām, vai ja rodas citas neparedzētas grūtības, Puses uzsāk tūlītēju diskusiju, lai nodrošinātu, ka attiecīgais intelektuālais īpašums tiek atbilstīgi aizsargāts, ekspluatēts un izplatīts to attiecīgajās teritorijās.


title: Eiropas Parlamenta un Padomes Lēmums (ES) 2015/41 ( 2014. gada 17. decembris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Polijas pieteikums EGF/2013/006 PL/ Fiat Auto Poland S.A .)

text:
               14.1.2015

               LV

               Eiropas Savienības Oficiālais Vēstnesis

               L 8/12

         EIROPAS PARLAMENTA UN PADOMES LĒMUMS (ES) 2015/41
   (2014. gada 17. decembris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
   (Polijas pieteikums EGF/2013/006 PL/Fiat Auto Poland S.A.)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (1) un jo īpaši tās 12. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (2), un jo īpaši tās 23. panta otro daļu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (3), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (4) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Polija 2013. gada 29. jūlijā iesniedza pieteikumu EGF izmantošanai saistībā ar darbinieku atlaišanu uzņēmumā Fiat Auto Poland S.A. un 21 piegādes un pakārtoto ražotāju uzņēmumā un līdz 2014. gada 16. jūnijam sniedza papildu informāciju. Šis pieteikums atbilst Regulas (EK) Nr. 1927/2006 10. pantā norādītajām prasībām EGF finansiālā ieguldījuma noteikšanai. Tādēļ Komisija ierosina izmantot līdzekļus EUR 1 259 610 apmērā.

               (4)

               Tādēļ EGF būtu jāizmanto, lai sniegtu finansiālu ieguldījumu saistībā ar Polijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 259 610 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 17. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 406, 30.12.2006., 1. lpp.

      (2)  OV L 347, 20.12.2013., 855. lpp.

      (3)  OV L 347, 20.12.2013., 884. lpp.

      (4)  OV C 373, 20.12.2013., 1. lpp.


title: Komisijas Lēmums (1997. gada 2. oktobris), ar kuru groza Lēmumu 93/53/EEK, ar ko izveido Cilmes vietu nosaukumu, ģeogrāfiskās izcelsmes norāžu un īpašu sertifikātu zinātnisko komitejuDokuments attiecas uz EEZ

text:
Svarīgs juridisks paziņojums

|

31997D0656

Oficiālais Vēstnesis L 277 , 10/10/1997 Lpp. 0030 - 0030

		Komisijas Lēmums(1997. gada 2. oktobris),ar kuru groza Lēmumu 93/53/EEK, ar ko izveido Cilmes vietu nosaukumu, ģeogrāfiskās izcelsmes norāžu un īpašu sertifikātu zinātnisko komiteju(Dokuments attiecas uz EEZ)(97/656/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā jāprecizē nosacījumi, kuri jāievēro Komitejas locekļiem, pildot pienākumus,IR PIEŅĒMUSI ŠĀDU LĒMUMU.Vienīgais pantsAr šo Lēmumu 93/53/EEK groza šādi.1. Lēmuma 6. panta 1. punkta pirmo teikumu aizstāj ar šādu teikumu:"Komitejas locekļus ieceļ uz trīs gadiem.";2. Lēmuma 6. panta 2. punktu aizstāj ar šādu:"2. Trīs gadu vai divu gadu termiņam beidzoties, vajadzības gadījumā, Komitejas locekļi, priekšsēdētājs un priekšsēdētāja vietnieks paliek amatā, kamēr viņus neaizstāj vai nepagarina pilnvaras.";3. Lēmuma 9. pantu aizstāj ar šādu:"9. pants1. Neierobežojot Līguma 214. panta noteikumus, ja Komisijas pārstāvis informē Komitejas locekļus par atzinuma sniegšanu konfidenciāla rakstura jautājumā, komitejas locekļu pienākums ir neizpaust informāciju, ko viņi uzzina, darbojoties Komitejā.2. Esot Komitejas locekļa statusā, gūtā informācija nav izmantojama profesionālos nolūkos atrodoties amatā vai pēc pilnvaru laika beigām.";4. Iekļauj šādu pantu:"10. pantsPildot pienākumus, Komitejas locekļi izvairās no jebkura interešu konflikta."Briselē, 1997. gada 2. oktobrīKomisijas vārdā —Komisijas loceklisFranz Fischler--------------------------------------------------


title: Komisijas Lēmums (2015. gada 1. jūnijs), ar ko izveido Augsta līmeņa forumu pārtikas piegādes ķēdes darbības uzlabošanai

text:
               2.6.2015

               LV

               Eiropas Savienības Oficiālais Vēstnesis

               C 179/3

         KOMISIJAS LĒMUMS
   (2015. gada 1. jūnijs),
   ar ko izveido Augsta līmeņa forumu pārtikas piegādes ķēdes darbības uzlabošanai
   (2015/C 179/03)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Saskaņā ar Līguma 173. panta 1. punktu Savienībai un dalībvalstīm jānodrošina vajadzīgie apstākļi Savienības rūpniecības konkurētspējai, jo īpaši veicinot labvēlīgu vidi uzņēmumu sadarbībai. Ar 173. panta 2. punktu dalībvalstis jo īpaši tiek aicinātas saziņā ar Komisiju savā starpā apspriesties un vajadzības gadījumā koordinēt savu rīcību rūpniecības jomā. Komisija var nākt klajā ar lietderīgām iniciatīvām, lai veicinātu šādu koordināciju.

               (2)

               Komisija 2010. gadā izveidoja ekspertu grupu – Augsta līmeņa forumu pārtikas piegādes ķēdes darbības uzlabošanai (“forums”) – ar mērķi palīdzēt Komisijai izstrādāt stabilu rūpniecības politiku lauksaimniecības un pārtikas nozarē, ievērojot ieteikumu, ko sniegusi Augsta līmeņa grupa lauksaimniecības un pārtikas rūpniecības konkurētspējas jautājumos, un īstenojot iniciatīvas, kas izklāstītas 2009. gada paziņojumā “Labāka pārtikas apgādes ķēdes darbība Eiropā”.

               (3)

               Līdz 2014. gadam Augsta līmeņa forums pārtikas piegādes ķēdes darbības uzlabošanai veica plašu analīzi par galvenajiem faktoriem, kas nosaka konkurētspēju visā pārtikas piegādes ķēdē, pieņemot holistisku pieeju. Tas atzina, ka ir vajadzīga saskaņotība starp visām politikas jomām, kas ietekmē pārtikas piegādes ķēdi Savienībā, un jo īpaši lauksaimniecības, pārtikas nekaitīguma, uztura un veselības, vides, tirdzniecības, finanšu tirgu, pētniecības un inovācijas, rūpniecības politikā kopumā.

               (4)

               2014. gada 15. oktobra nobeiguma ziņojumā 47 foruma dalībnieki vienprātīgi lūdza Komisiju piešķirt forumam jaunas pilnvaras, lai tas varētu turpināt konstruktīvu dialogu starp Eiropas privātā un publiskā sektora ieinteresētajām personām par būtiskiem politikas jautājumiem un jaunām problēmām, kas ietekmē konkurētspēju visā pārtikas piegādes ķēdē.

               (5)

               Nobeiguma ziņojumā ir sniegti ieteikumi, kas izvirza dažādus tematus turpmākām diskusijām un iniciatīvām nākamajā forumā, piemēram, konkurētspēja un mazie un vidējie uzņēmumi, starpuzņēmumu tirdzniecības prakse, iekšējais tirgus, piekļuve tirgum, ilgtspējība, sociālā dimensija, inovācija, cenas. Arī citi jautājumi, kas saistīti ar pārtikas piegādes ķēdes konkurētspēju, turpmāk varētu būt foruma darbības centrā.

               (6)

               Tāpēc foruma darbs būtu jāturpina.

               (7)

               Lai atvieglotu apmaiņu ar labu praksi, forumam vajadzētu būt atvērtam visu dalībvalstu valsts iestādēm, rūpniecības nozarē iesaistītajām ieinteresētajām personām un pilsoniskās sabiedrības pārstāvjiem, it īpaši patērētāju, arodbiedrību un nevalstisko organizāciju pārstāvjiem. Privāto organizāciju pārstāvība būtu jānodrošina, izsludinot publisku uzaicinājumu iesniegt pieteikumus, lai tā nodrošinātu ieinteresēto personu līdzsvarotu pārstāvību.

               (8)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom
                   (1) pielikumā, būtu jāparedz noteikumi par to, kādu informāciju drīkst izpaust foruma dalībnieki.

               (9)

               Personas dati būtu jāapstrādā saskaņā ar Eiropas Parlamenta un Padomes Regulu (EK) Nr. 45/2001 (2).

               (10)

               Ir lietderīgi noteikt šā lēmuma piemērošanas periodu. Komisija savlaicīgi apsvērs piemērošanas termiņa pagarināšanas lietderību,

         IR NOLĒMUSI ŠĀDI.
   1. pants
   Priekšmets
   No šā lēmuma pieņemšanas dienas ar šo izveido Augsta līmeņa forumu pārtikas piegādes ķēdes darbības uzlabošanai (“forums”).
   2. pants
   Uzdevumi
   Forums palīdz Komisijai izstrādāt rūpniecības politiku lauksaimniecības un pārtikas nozarē un ar to saistītos politikas pasākumus, kas veicina labāku pārtikas piegādes ķēdes darbību. Šajā nolūkā, pamatojoties uz ieteikumiem, kas pausti foruma nobeiguma ziņojumā, kas pieņemts 2014. gada 15. oktobrī, forums virza diskusijas par šādiem saistītiem tematiem:

               —

               pārtikas ķēdes konkurētspēja un MVU,

               —

               starpuzņēmumu tirdzniecības prakse,

               —

               iekšējais tirgus,

               —

               piekļuve tirgum un tirdzniecība,

               —

               ilgtspējība,

               —

               sociālā dimensija,

               —

               inovācija,

               —

               cenas,

               —

               problēmas, kas turpmāk varētu ietekmēt pārtikas piegādes ķēdes konkurētspēju.

         3. pants
   Apspriešanās
   Lai izstrādātu jaunus ieteikumus, Komisija var apspriesties ar forumu arī par citiem jautājumiem, kas saistīti ar pārtikas piegādes ķēdes darbību iekšējā tirgū.
   4. pants
   Sastāvs – dalībnieku iecelšanas kārtība
   1.   Forumā piedalās ne vairāk kā 50 dalībnieki.
   2.   Forumu veido šādi dalībnieki:

               a)

               dalībvalstu iestādes, kas ir atbildīgas par pārtikas nozari ministriju līmenī;

               b)

               organizācijas, kas darbojas lauksaimniecības un pārtikas rūpniecībā un lauksaimniecības un pārtikas produktu izplatīšanā Savienībā;

               c)

               ES jumta asociācijas un federācijas, kas pārstāv lauksaimniecību un pārtikas rūpniecību un lauksaimniecības un pārtikas produktu tirgotājus un izplatītājus Savienībā;

               d)

               nevalstiskās organizācijas, kurām ir zināšanas jautājumos, kas saistīti ar pārtikas piegādes ķēdi.

         3.   Dalībvalstu iestādes izvirza savu pārstāvi sagatavošanas grupā, kas minēta 5. panta 2. punktā.
   Iekšējā tirgus, rūpniecības, uzņēmējdarbības un MVU ģenerāldirektorāta ģenerāldirektors ieceļ pārējos dalībniekus no organizācijām, kas ir kompetentas 2. un 3. pantā minētajās jomās un kas ir atsaukušās uz uzaicinājumu iesniegt pieteikumus. Minētās organizācijas izvirza savus pārstāvjus forumā un 5. panta 2. punktā minētajā sagatavošanas grupā.
   Komisija var noraidīt organizācijas izvirzītu pārstāvi, ja to uzskata par nepiemērotu saskaņā ar pamatotiem iebildumiem, kas norādīti grupas reglamentā. Šādos gadījumos attiecīgo organizāciju lūdz izvirzīt citu pārstāvi.
   4.   Dalībniekus ieceļ uz visu šā lēmuma piemērošanas termiņu. Dalībnieki turpina darbu līdz pilnvaru laika beigām vai brīdim, kad viņus aizstāj saskaņā ar 5. punktu.
   5.   Dalībnieku līdz pilnvaru laika beigām var aizstāt ar citu dalībnieku šādos gadījumos:

               a)

               tas demisionē;

               b)

               tas turpmāk nespēj efektīvi piedalīties foruma darbā;

               c)

               tas neievēro Līguma 339. pantu.

         6.   Dalībnieku vārdus publicē Iekšējā tirgus, rūpniecības, uzņēmējdarbības un MVU ģenerāldirektorāta tīmekļa vietnē un Komisijas ekspertu grupu un citu līdzīgu struktūru reģistrā (“reģistrs”).
   Dalībnieku vārdus apkopo, pārvalda un publicē atbilstīgi Regulai (EK) Nr. 45/2001.
   5. pants
   Darbība
   1.   Foruma priekšsēdētājs ir Komisijas pārstāvis. Forums sagatavo Komisijai adresētu nobeiguma ziņojumu par savu darbību.
   2.   Sagatavošanas grupa (“šerpu grupa”) sagatavo debates, nostājas dokumentus un atzinumus, lai varētu izstrādāt foruma nobeiguma ziņojumu. Šerpu grupā ir katra foruma dalībnieka augsta līmeņa pārstāvis. Tās priekšsēdētājs ir Komisijas pārstāvis.
   3.   Vienojoties ar Komisijas dienestiem, forums var izveidot apakšgrupas, kuru uzdevums ir izskatīt īpašus jautājumus, pamatojoties uz pilnvarām, kuras noteicis forums vai šerpu grupa. Šādas apakšgrupas izformē, tiklīdz to uzdevums ir izpildīts.
   4.   Komisijas pārstāvis pēc ad hoc principa var lūgt ekspertus, kuri ir kompetenti kādā konkrētā darba kārtības jautājumā, piedalīties foruma, šerpu grupas vai apakšgrupas darbā. Turklāt Komisijas pārstāvis var piešķirt novērotāja statusu personām un organizācijām, kā noteikts 8. noteikuma 3. punktā horizontālajos noteikumos par ekspertu grupām un kandidātvalstīm.
   5.   Foruma, šerpu grupas un apakšgrupu sanāksmes parasti notiek Komisijas telpās. Sekretariāta pakalpojumus nodrošina Komisija. Foruma, šerpu grupas un apakšgrupu sanāksmēs var piedalīties arī citi procesos ieinteresētie Komisijas ierēdņi.
   6.   Foruma dalībnieki, to pārstāvji šerpu grupā un apakšgrupās, kā arī uzaicinātie eksperti un novērotāji ievēro dienesta noslēpuma ievērošanas pienākumu, kas noteikts Līgumos un to īstenošanas noteikumos, kā arī Komisijas drošības noteikumos par Savienības klasificētas informācijas aizsardzību, kas iekļauti Lēmuma 2001/844/EK, EOTK, Euratom pielikumā. Ja viņi neievēro šīs saistības, Komisija var veikt visus attiecīgos pasākumus.
   7.   Komisija publicē visus attiecīgos dokumentus par foruma veiktajām darbībām (piemēram, darba kārtības, protokolus un dalībnieku iesniegumus), iekļaujot tos reģistrā vai izmantojot saiti no reģistra uz īpaši šim nolūkam paredzētu tīmekļa vietni. Dokumentu nepublicē, ja tā nodošana atklātībai varētu kaitēt sabiedrības vai privāto interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (3) 4. pantā.
   Vajadzības gadījumā Komisija visus šos dokumentus vai daļu no tiem var tulkot visās Savienības oficiālajās valodās.
   6. pants
   Sanāksmju izdevumi
   1.   Foruma, šerpu grupas un apakšgrupu darbā iesaistītie dalībnieki nesaņem atlīdzību par sniegtajiem pakalpojumiem.
   2.   Ar foruma, šerpu grupas un apakšgrupu darbu saistītos ceļa izdevumus un uzturēšanās izdevumus Komisija atlīdzina saskaņā ar Komisijā spēkā esošajiem noteikumiem.
   3.   Minētos izdevumus atlīdzina pieejamo apropriāciju robežās, kuras piešķir ikgadējā resursu piešķiršanas procedūrā.
   7. pants
   Piemērojamība
   Šis lēmums zaudē spēku 2019. gada 31. decembrī.

      Briselē, 2015. gada 1. jūnijā

            Komisijas vārdā –

            Komisijas locekle

         Elżbieta BIEŃKOWSKA

      (1)  Komisijas 2001. gada 29. novembra Lēmums 2001/844/EK, EOTK, Euratom, ar ko groza tās iekšējo reglamentu (OV L 317, 3.12.2001., 1. lpp.).

      (2)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (3)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).


title: 2010/527/ES: Eiropas Parlamenta Lēmums ( 2010. gada 5. maijs ) par Eiropas Narkotiku un narkomānijas uzraudzības centra kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/163

         EIROPAS PARLAMENTA LĒMUMS
   (2010. gada 5. maijs)
   par Eiropas Narkotiku un narkomānijas uzraudzības centra kontu slēgšanu attiecībā uz 2008. finanšu gadu
   (2010/527/ES)
   EIROPAS PARLAMENTS,
   ņemot vērā Eiropas Narkotiku un narkomānijas uzraudzības centra 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2008. finanšu gada pārskatiem, ar Centra atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0067/2010),

               1.

               apstiprina Eiropas Narkotiku un narkomānijas uzraudzības centra kontu slēgšanu attiecībā uz 2008. finanšu gadu;

               2.

               uzdod priekšsēdētājam šo lēmumu nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 148. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.


title: Eiropas Parlamenta Lēmums (2010. gada 5. maijs) par Eiropas Savienības 2008. finanšu gada vispārējā budžeta izpildes apstiprināšanu, IV iedaļa – Tiesa

text:
               25.9.2010

               LV

               Eiropas Savienības Oficiālais Vēstnesis

               L 252/85

         EIROPAS PARLAMENTA LĒMUMS
   (2010. gada 5. maijs)
   par Eiropas Savienības 2008. finanšu gada vispārējā budžeta izpildes apstiprināšanu, IV iedaļa – Tiesa
   (2010/500/ES)
   EIROPAS PARLAMENTS,
   ņemot vērā Eiropas Savienības 2008. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2008. finanšu gadu – I sējums (C7-0175/2009) (2),
   ņemot vērā Tiesas gada ziņojumu par 2008. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,
   ņemot vērā Revīzijas palātas gada pārskatu par 2008. finanšu gada budžeta izpildi, kuram pievienotas pārbaudīto iestāžu atbildes (3),
   ņemot vērā deklarāciju par pārskatu ticamību, kā arī par pakārtoto darījumu likumību un pareizību, ko Revīzijas palāta iesniegusi saskaņā ar EK līguma 248. pantu (4),
   ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0079/2010),

               1.

               sniedz Tiesas sekretāram apstiprinājumu par Tiesas 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 71, 14.3.2008.

      (2)  OV C 273, 13.11.2009., 1. lpp.

      (3)  OV C 269, 10.11.2009., 1. lpp.

      (4)  OV C 273, 13.11.2009., 122. lpp.

      (5)  OV L 248, 16.9.2002., 1. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/86

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Savienības 2008. finanšu gada vispārējā budžeta izpildes apstiprināšanu, IV iedaļa – Tiesa
   EIROPAS PARLAMENTS,
   ņemot vērā Eiropas Savienības 2008. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2008. finanšu gadu – I sējums (C7-0175/2009) (2),
   ņemot vērā Tiesas gada ziņojumu par 2008. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,
   ņemot vērā Revīzijas palātas gada pārskatu par 2008. finanšu gada budžeta izpildi, kuram pievienotas pārbaudīto iestāžu atbildes (3),
   ņemot vērā deklarāciju par pārskatu ticamību, kā arī par pakārtoto darījumu likumību un pareizību, ko Revīzijas palāta iesniegusi saskaņā ar EK līguma 248. pantu (4),
   ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5) (Finanšu regula), un jo īpaši tās 50., 86., 145., 146. un 147. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0079/2010),

               1.

               norāda, ka 2008. gadā Eiropas Kopienu Tiesas rīcībā bija saistību apropriācijas kopumā EUR 297 miljonu apmērā (2007. gadā – EUR 275 miljoni) un to izlietojuma līmenis bija 98,20 %, kas ir augstāks nekā pārējo iestāžu vidējais rādītājs (95,67 %);

               2.

               konstatē, ka Revīzijas palāta gada ziņojumā ir norādījusi, ka, revidējot Tiesas noslēgto līgumu par pakalpojumu sniegšanu (pēc kopīga atklāta iepirkuma konkursa ar dalībvalsti), ir konstatēti trūkumi šā atklātā iepirkuma procedūras iekšējās kontroles sistēmā; konstatē, ka Revīzijas palāta atklāja, ka šo nepilnību rezultātā bija atvēlēts pārāk īss termiņš, kurā konkursa dalībnieks var saņemt konkursa noteikumus (Finanšu regulas 98. panta pārkāpums), paziņojumā par līgumu bija prasība konkursa dalībniekiem iesniegt pieteikumus tikai vienā valodā (Finanšu regulas īstenošanas noteikumu (6) 125.c panta pārkāpums), un konkursa piedāvājumu atvēršanai tika organizēta slēgta sanāksme (Finanšu regulas īstenošanas noteikumu 118. panta 3. punkta pārkāpums);

               3.

               ņem vērā Tiesas paskaidrojumu, jo īpaši to, ka kalendārais plānojums gan bija ierobežots, tomēr iekļāvās Finanšu regulā formāli noteiktajos termiņos; ņem vērā, ka termiņu īsumu noteica nepieciešamība piešķirt līgumu datumā, kas ļautu veiksmīgajam pretendentam uzsākt darbu no jaunās ēkas nodošanas brīža, kā arī nepieciešamība nodrošināt pretendentiem pietiekami ilgu laiku, lai ļautu viņiem pienācīgi sagatavot savus piedāvājumus;

               4.

               ņem vērā arī Tiesas paskaidrojumu, ka paziņojums par konkursu tika sagatavots tikai franču valodā (esošā prakse attiecīgajā dalībvalstī) koordinācijas trūkuma dēļ, bet līguma dokumentos bija noteikts, ka piedāvājumus var iesniegt jebkurā no oficiālajām Eiropas Savienības valodām, kā arī paskaidrojumu, ka, ja kāds no pretendentiem būtu paudis vēlēšanos piedalīties piedāvājumu atvēršanas komitejas sēdē, viņam tas būtu ļauts;

               5.

               atbalsta Revīzijas palātas ieteikumu, ka Tiesai ir jāpilnveido iepirkuma procedūras, lai palīdzētu kredītrīkotājdienestiem organizēt konkursa procedūras un kontrolēt atbilstību tiesību aktos noteiktajām prasībām;

               6.

               konstatē, ka, izņemot komentārus par minēto iepirkuma procedūru, Eiropas Revīzijas palātas gada pārskatā nav formulēti citi nozīmīgi apsvērumi attiecībā uz Tiesu;

               7.

               ar gandarījumu konstatē, ka nesen izveidotā Tiesas Iekšējās revīzijas nodaļa darbojas efektīvi, un atzinīgi vērtē tās ieteikumus par izdevumu apzināšanu, apstiprināšanu un maksājumu veikšanu, kā arī to, ka ieteikumi tika īstenoti, jo īpaši attiecībā uz deleģēšanas sistēmas un pastarpinātās deleģēšanas noteikumu pārskatīšanu, iekšējo kontroles sistēmu pašnovērtēšanu, ex post pārbaužu skaita palielināšanu un dokumentācijas procedūru uzlabošanu; ņem vērā arī rezultātus, ko sniedza revīzija par juridisko saistību izpildi saistībā ar budžeta un finanšu informācijas sniegšanu un atklāšanu, kuras rezultātā tika īstenoti pasākumi, lai uzlabotu valsts pasūtījuma līgumu pārvaldību un iekšējo kontroli, kā arī bibliotēkas vajadzībām veiktu iepirkuma procedūru un kompensācijas pabalstu revīziju;

               8.

               atzinīgi vērtē to, ka Tiesā pastāvīgi samazinās tiesvedības procesa ilgums, un jo īpaši to, ka tiesvedības procesa ilgums ievērojami samazinājies prejudiciālu nolēmumu gadījumos; uzskata, ka šis samazinājums vēl nav apmierinošs; konstatē, ka samazinājies pabeigto lietu skaits (333 spriedumi un 161 rīkojums salīdzinājumā ar attiecīgi 379 spriedumiem un 172 rīkojumiem 2007. gadā), taču ņem vērā, ka prejudiciālo nolēmumu lietu skaits bija ievērojami lielāks; ņem vērā arī to, ka 2008. gadā iesniegto lietu skaits (592) bija lielākais kopš 1979. gada un ka tādēļ 2008. gada beigās tika konstatēts neliels nepabeigto lietu pieaugums (767 lietas salīdzinājumā ar 741 lietu 2007. gada beigās);

               9.

               atzinīgi vērtē to, ka 2008. gadā par 52 % pieauga Pirmās instances tiesā izskatīto lietu skaits, kā arī to, ka zināmā mērā samazinājās tiesvedības procesu ilgums, lai gan tas vēl joprojām nav apmierinošs; tomēr konstatē, ka 2008. gadā iesniedza ārkārtīgi daudz jaunu lietu (629 jaunas lietas salīdzinājumā ar 522 jaunām lietām 2007. gadā) un ka tādēļ turpināja pieaugt neizskatīto lietu skaits arī Pirmās instances tiesā (no 1 154 lietām 2007. gadā līdz 1 178 lietām 2008. gadā);

               10.

               konstatē, ka, lai gan Civildienesta tiesa, kurā 2008. gadā pirmo reizi notika daļēja atjaunošana, kas paredzēta ik pēc trīs gadiem, izskatīja mazāk lietu nekā 2007. gadā, neizskatīto lietu skaits nedaudz samazinājās (no 235 lietām 2007. gadā līdz 217 lietām 2008. gadā) tādēļ, ka ievērojami samazinājās jaunu pieteikumu skaits (111 pieteikumi salīdzinājumā ar 157 pieteikumiem 2007. gadā);

               11.

               atzinīgi vērtē jauno integrēto pārvaldības un finanšu kontroles sistēmu (SAP), kas darbojas kopš 2008. gada 1. janvāra un ir ļāvusi trīs iesaistītajām iestādēm (Padomei, Tiesai un Revīzijas palātai) ievērojami ietaupīt budžeta līdzekļus un uzlabot efektivitāti;

               12.

               atzinīgi vērtē pastāvīgo un veiksmīgo Tiesas sadarbību ar Revīzijas palātu apmācības jomā;

               13.

               ņem vērā, ka Tiesa ir veikusi darbības, pamatojoties uz iepriekšējos budžeta izpildes apstiprinājumu lēmumos un ziņojumos iekļautajiem Parlamenta un Revīzijas palātas konstatējumiem, un īpaši atzinīgi vērtē pasākumus, kas veikti, lai ieviestu atlases procedūras līgumdarbinieku pieņemšanai darbā; tomēr pauž nožēlu par to, ka Tiesa nevēlas publiskot tās locekļu finansiālo interešu deklarācijas, un pieprasa nekavējoties ieviest šādu praksi;

               14.

               atzinīgi vērtē to, ka Tiesa ir iedibinājusi praksi darbības pārskatā iekļaut nodaļu, kurā aprakstīts gada laikā paveiktais saistībā ar iepriekšējiem Parlamenta lēmumiem par budžeta izpildes apstiprināšanu un Revīzijas palātas pārskatiem.

      (1)  OV L 71, 14.3.2008.

      (2)  OV C 273, 13.11.2009., 1. lpp.

      (3)  OV C 269, 10.11.2009., 1. lpp.

      (4)  OV C 273, 13.11.2009., 122. lpp.

      (5)  OV L 248, 16.9.2002., 1. lpp.

      (6)  Komisijas 2002. gada 23. decembra Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 31.12.2002., 1. lpp.).


title: 2012/364/ES: Padomes Lēmums ( 2012. gada 25. jūnijs ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija)

text:
               7.7.2012

               LV

               Eiropas Savienības Oficiālais Vēstnesis

               L 177/5

         PADOMES LĒMUMS
   (2012. gada 25. jūnijs)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija)
   (2012/364/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu, 114. panta 1. punktu un 207. panta 2. punktu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgumā par Eiropas Ekonomikas zonu (“EEZ līgums”) ir jāiekļauj Eiropas Parlamenta un Padomes Regula (EK) Nr. 764/2008 (2008. gada 9. jūlijs), ar ko nosaka procedūras, lai dažus valstu tehniskos noteikumus piemērotu citā dalībvalstī likumīgi tirgotiem produktiem (2).

               (2)

               EEZ līgumā ir jāiekļauj Eiropas Parlamenta un Padomes Regula (EK) Nr. 765/2008 (2008. gada 9. jūlijs), ar ko nosaka akreditācijas un tirgus uzraudzības prasības attiecībā uz produktu tirdzniecību (3).

               (3)

               EEZ līgumā ir jāiekļauj Eiropas Parlamenta un Padomes Lēmums Nr. 768/2008/EK (2008. gada 9. jūlijs) par produktu tirdzniecības vienotu sistēmu (4).

               (4)

               Lēmums Nr. 768/2008/EK nosaka kopējus principus un atsauces noteikumus turpmākiem tiesību aktiem, ar ko saskaņo produktu tirdzniecības nosacījumus, un tas ir atsauces teksts esošajiem tiesību aktiem.

               (5)

               Ar Regulu (EK) Nr. 764/2008 atceļ Eiropas Parlamenta un Padomes Lēmumu Nr. 3052/95/EK (1995. gada 13. decembris), ar ko nosaka informācijas apmaiņas procedūru par valsts pasākumiem, atkāpjoties no preču brīvas aprites principa Kopienā (5), kurš ir iekļauts EEZ līgumā. Tādēļ būtu jāgroza EEZ līgums, lai ņemtu vērā Regulu (EK) Nr. 764/2008.

               (6)

               Ar Regulu (EK) Nr. 765/2008 atceļ Padomes Regulu (EEK) Nr. 339/93 (1993. gada 8. februāris) par tādu produktu pārbaudēm attiecībā uz atbilstību produktu drošības noteikumiem, kurus importē no trešām valstīm (6), kura ir iekļauta EEZ līgumā. Tādēļ būtu jāgroza EEZ līgums, lai ņemtu vērā Regulu (EK) Nr. 765/2008.

               (7)

               Ar Lēmumu Nr. 768/2008/EK atceļ Padomes Lēmumu 93/465/EEK (1993. gada 22. jūlijs) par atbilstības novērtējuma procedūru dažādu posmu moduļiem un noteikumiem par to, kā piestiprināt CE atbilstības zīmi, ko paredzēts izmantot tehniskas saskaņošanas direktīvās (7), kurš ir iekļauts EEZ līgumā. Tādēļ būtu jāgroza EEZ līgums, lai ņemtu vērā Lēmumu Nr. 768/2008/EK.

               (8)

               Tāpēc attiecīgi būtu jāgroza EEZ līguma II pielikums.

               (9)

               Tādēļ Savienības nostājai EEZ Apvienotajā komitejā būtu jāpamatojas uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostāja, kas Savienībai jāieņem EEZ Apvienotajā komitejā par ierosināto grozījumu EEZ līguma II pielikumā (Tehniskie noteikumi, standarti, testēšana un sertifikācija), pamatojas uz EEZ Apvienotās komitejas lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 305, 30.11.1994., 6. lpp.

      (2)  OV L 218, 13.8.2008., 21. lpp.

      (3)  OV L 218, 13.8.2008., 30. lpp.

      (4)  OV L 218, 13.8.2008., 82. lpp.

      (5)  OV L 321, 30.12.1995., 1. lpp.

      (6)  OV L 40, 17.2.1993., 1. lpp.

      (7)  OV L 220, 30.8.1993., 23. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2012
      (…gada…),
      ar ko groza EEZ līguma II pielikumu (Tehniskie noteikumi, standarti, testēšana un sertifikācija)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, un jo īpaši tā 98. pantu,
      tā kā:

                  (1)

                  Līgumā par Eiropas Ekonomikas zonu (“EEZ līgums”) ir jāiekļauj Eiropas Parlamenta un Padomes Regula (EK) Nr. 764/2008 (2008. gada 9. jūlijs), ar ko nosaka procedūras, lai dažus valstu tehniskos noteikumus piemērotu citā dalībvalstī likumīgi tirgotiem produktiem (1).

                  (2)

                  EEZ līgumā ir jāiekļauj Eiropas Parlamenta un Padomes Regula (EK) Nr. 765/2008 (2008. gada 9. jūlijs), ar ko nosaka akreditācijas un tirgus uzraudzības prasības attiecībā uz produktu tirdzniecību (2).

                  (3)

                  EEZ līgumā ir jāiekļauj Eiropas Parlamenta un Padomes Lēmums Nr. 768/2008/EK (2008. gada 9. jūlijs) par produktu tirdzniecības vienotu sistēmu (3).

                  (4)

                  Lēmums Nr. 768/2008/EK nosaka kopējus principus un atsauces noteikumus turpmākiem tiesību aktiem, ar ko saskaņo produktu tirdzniecības nosacījumus, un tas ir atsauces teksts esošajiem tiesību aktiem.

                  (5)

                  Ar Regulu (EK) Nr. 764/2008 atceļ Eiropas Parlamenta un Padomes Lēmumu Nr. 3052/95/EK (1995. gada 13. decembris), ar ko nosaka informācijas apmaiņas procedūru par valsts pasākumiem, atkāpjoties no preču brīvas aprites principa Kopienā (4), kurš ir iekļauts EEZ līgumā. Tādēļ būtu jāgroza EEZ līgums, lai ņemtu vērā Regulu (EK) Nr. 764/2008.

                  (6)

                  Ar Regulu (EK) Nr. 765/2008 atceļ Padomes Regulu (EEK) Nr. 339/93 (1993. gada 8. februāris) par tādu produktu pārbaudēm attiecībā uz atbilstību produktu drošības noteikumiem, kurus importē no trešām valstīm (5), kura ir iekļauta EEZ līgumā. Tādēļ būtu jāgroza EEZ līgums, lai ņemtu vērā Regulu (EK) Nr. 765/2008.

                  (7)

                  Ar Lēmumu Nr. 768/2008/EK atceļ Padomes Lēmumu 93/465/EEK (1993. gada 22. jūlijs) par atbilstības novērtējuma procedūru dažādu posmu moduļiem un noteikumiem par to, kā piestiprināt CE atbilstības zīmi, ko paredzēts izmantot tehniskas saskaņošanas direktīvās (6), kurš ir iekļauts EEZ līgumā. Tādēļ būtu jāgroza EEZ līgums, lai ņemtu vērā Lēmumu Nr. 768/2008/EK.

                  (8)

                  Tādēļ attiecīgi būtu jāgroza EEZ līguma II pielikums,

            IR PIEŅĒMUSI ŠO LĒMUMU.
      1. pants
      EEZ līguma II pielikuma XIX nodaļu groza šādi:

                  1)

                  nodaļas 3.b punkta (Padomes Regula (EEK) Nr. 339/93) tekstu aizstāj ar šādu:
                  “32008 R 0765: Eiropas Parlamenta un Padomes Regula (EK) Nr. 765/2008 (2008. gada 9. jūlijs), ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (OV L 218, 13.8.2008., 30. lpp.).
                  Regulas noteikumus šā Līguma vajadzībām pielāgo šādi:

                              a)

                              regulas 4. panta 2. punkta beigās pievieno šādu teikumu:
                              “Lihtenšteinai būtu arī jābūt iespējai vērsties Šveices akreditācijas struktūrā jautājumos, kas attiecas uz tādu produktu nozarēm, uz kurām attiecas Nolīgums starp Eiropas Kopienu un Šveices Konfederāciju par savstarpēju atzīšanu saistībā ar atbilstības novērtējumu un attiecībā uz kurām ES un Šveices prasības tiek uzskatītas par līdzvērtīgām saskaņā ar minētā nolīguma 1. panta 2. un 3. punktu.”;

                              b)

                              produkti, kas tiek eksportēti no Lihtenšteinas uz citām Līgumslēdzējām pusēm var tikt pakļauti robežkontrolei saskaņā ar 27.–29. pantu.”;

                  2)

                  nodaļas 3.d punkta (Padomes Lēmums 93/465/EEK) tekstu aizstāj ar šādu:
                  “32008 D 0768: Eiropas Parlamenta un Padomes Lēmums Nr. 768/2008/EK (2008. gada 9. jūlijs) par produktu tirdzniecības vienotu sistēmu un ar ko atceļ Padomes Lēmumu 93/465/EEK (OV L 218, 13.8.2008., 82. lpp.).”;

                  3)

                  nodaļas 3.f punkta (Eiropas Parlamenta un Padomes Lēmums Nr. 3052/95/EK) tekstu aizstāj ar šādu:
                  “32008 R 0764: Eiropas Parlamenta un Padomes Regula (EK) Nr. 764/2008 (2008. gada 9. jūlijs), ar ko nosaka procedūras, lai dažus valstu tehniskos noteikumus piemērotu citā dalībvalstī likumīgi tirgotiem produktiem, un ar ko atceļ Lēmumu Nr. 3052/95/EK (OV L 218, 13.8.2008., 21. lpp.).
                  Regulas noteikumus šā Līguma vajadzībām pielāgo šādi:
                  Regulu piemēro tikai tiem ražojumiem, uz kuriem attiecas Līguma 8. panta 3. punkts.
                  Regula nepiemēro Lihtenšteinai attiecībā uz produktiem, kas ietverti Līguma I pielikumā, II pielikuma XII un XXVII nodaļā un 47. protokolā, kamēr Eiropas Kopienas un Šveices Konfederācijas nolīguma par lauksaimniecības produktu tirdzniecību piemērošanu attiecina uz Lihtenšteinu.”;

                  4)

                  nodaļas 3.h punktā (Eiropas Parlamenta un Padomes Direktīva 2001/95/EK) iekļauj šādu tekstu:
                  “, kurā grozījumi izdarīti ar:

                              —

                                 32008 R 0765: Eiropas Parlamenta un Padomes Regulu (EK) Nr. 765/2008 (2008. gada 9. jūlijs) (OV L 218, 13.8.2008., 30. lpp.).”

            2. pants
      Regulu (EK) Nr. 764/2008 un (EK) Nr. 765/2008 un Lēmuma Nr. 768/2008/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja EEZ Apvienotajai komitejai ir iesniegti visi paziņojumi saskaņā ar EEZ līguma 103. panta 1. punktu (7).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 218, 13.8.2008., 21. lpp.

         (2)  OV L 218, 13.8.2008., 30. lpp.

         (3)  OV L 218, 13.8.2008., 82. lpp.

         (4)  OV L 321, 30.12.1995., 1. lpp.

         (5)  OV L 40, 17.2.1993., 1. lpp.

         (6)  OV L 220, 30.8.1993., 23. lpp.

         (7)  [Konstitucionālās prasības nav norādītas.] [Konstitucionālās prasības ir norādītas.]


title: 2007/673/EK: Padomes Lēmums ( 2007. gada 15. oktobris ), ar kuru groza Padomes Aktu, ar ko pieņem Eiropola analītiskajām datnēm piemērojamos noteikumus

text:
               20.10.2007

               LV

               Eiropas Savienības Oficiālais Vēstnesis

               L 277/23

      PADOMES LĒMUMS

   (2007. gada 15. oktobris),
   ar kuru groza Padomes Aktu, ar ko pieņem Eiropola analītiskajām datnēm piemērojamos noteikumus
   (2007/673/EK)
   EIROPAS SAVIENĪBAS PADOME,
   ņemot vērā Konvenciju par Eiropas Policijas biroja izveidi (Eiropola konvencija) (1), kas pamatojas uz Līguma par Eiropas Savienību K.3. pantu, un jo īpaši tās 10. panta 1. punktu,
   ņemot vērā Somijas Republikas ierosinājumu,
   ņemot vērā Eiropas Parlamenta atzinumu (2),
   ņemot vērā Eiropola valdes sagatavoto projektu,
   tā kā:

               (1)

               Eiropola konvencijas III sadaļā ir paredzētas darba datnes analītiskām vajadzībām; minētajā sadaļā grozījumi izdarīti ar Protokolu, kas izstrādāts, pamatojoties uz 43. panta 1. punktu Eiropola konvencijā; konkrēti, grozījumi ir izdarīti Eiropola konvencijas 10., 12., 16. un 21. pantā, kas veido tiesisko pamatu analītisko datņu atvēršanai un tajās esošo personas datu vākšanai, apstrādei, izmantošanai un dzēšanai.

               (2)

               Īstenošanas noteikumi attiecībā uz analītiskajām datnēm ir pieņemti ar Padomes Aktu (1999/C 26/01) (1998. gada 3. novembris), ar kuru pieņem noteikumus, kas piemērojami Eiropola analītiskajām datnēm (3). Šie noteikumi ir jāgroza sakarā ar grozījumiem, kādi ar minēto protokolu izdarīti Eiropola konvencijā. Tādēļ būtu attiecīgi jāgroza minētais akts.

               (3)

               Ir notikusi apspriešanās ar Apvienoto uzraudzības iestādi,

         IR PIEŅĒMUSI ŠO LĒMUMU.
   1. pants
   Padomes Aktu (1999/C 26/01), ar ko pieņem Eiropola analītiskajām datnēm piemērojamos noteikumus, groza šādi.

               1)

               3. panta 1. punkta trešo daļu aizstāj ar šādu daļu:
               “Pēc saņemšanas cik vien drīz iespējams nosaka apjomu, kādā dati jāiekļauj noteiktā datnē.”

               2)

               5. panta 3. punktu aizstāj ar šādu punktu:
               “3.   Šajā pantā minētos rīkojumus, tostarp to turpmākus grozījumus, dod saskaņā ar Eiropola konvencijas 12. pantā paredzēto procedūru.”

               3)

               7. pantu groza šādi:

                           a)

                           1. punkta ceturto daļu aizstāj ar šādu daļu:
                           “Analītiskās darba datnes turpināšanas vajadzību saskaņā ar Eiropola konvencijas 12. panta 4. punktu pārskata attiecīgās analīzes dalībnieki. Pamatojoties uz šo pārskatīšanu, direktors pieņem lēmumu par attiecīgās datnes turpināšanu vai slēgšanu. Direktors par savu lēmumu informē Valdi.”;

                           b)

                           3. punktu aizstāj ar šādu punktu:
                           “3.   Personas datu glabāšanas laiks nedrīkst būt ilgāks par Eiropola konvencijas 12. panta 4. punktā minēto. Ja sakarā ar analītiskās datnes turpināšanu 6. panta 3. līdz 6. punktā minētos datus par personām datnē glabā ilgāk par pieciem gadiem, par to attiecīgi informē Apvienoto uzraudzības iestādi.”

               4)

               12. pantu groza šādi:

                           a)

                           svītro 2. punkta pirmo daļu un otrās daļas sākumā pievieno numuru “2.”;

                           b)

                           3. punktu aizstāj ar šādu punktu:
                           “3.   Analītiskās darbības un analītisko rezultātu izplatīšanu var sākt, tiklīdz saskaņā ar Eiropola konvencijas 12. panta 1. punktu ir atvērta analītiskā datne. Ja Valde Eiropola direktoram dod norādījumus grozīt atvēršanas rīkojumu vai slēgt datni, datus, ko nevar iekļaut datnē, vai ja datne ir jāslēdz, visus attiecīgajā datnē iekļautos datus nekavējoties dzēš.”

               5)

               Iekļauj šādu pantu:
               “12.a pants
               Analītiskā projekta dalībnieki Eiropola konvencijas 10. panta 2. punkta nozīmē drīkst iegūt datus vienīgi pēc tam, kad Eiropols viņus ir akreditējis, un pēc apmācības par viņu īpašajiem pienākumiem saskaņā ar Eiropola tiesisko reglamentāciju.”

               6)

               Svītro 15. panta 4. un 5. punktu.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2007. gada 15. oktobrī

            Padomes vārdā —

            priekšsēdētājs

         L. AMADO

      (1)  OV C 316, 27.11.1995., 2. lpp. Konvencijā jaunākie grozījumi izdarīti ar Protokolu, kas izstrādāts, pamatojoties uz 43. panta 1. punktu Konvencijā par Eiropas Policijas biroja izveidi (Eiropola konvencija), un ar ko groza minēto konvenciju (OV C 2, 6.1.2004., 3. lpp.).

      (2)  2007. gada 4. septembra Atzinums (Oficiālajā Vēstnesī vēl nav publicēts).

      (3)  OV C 26, 30.1.1999., 1. lpp. Aktā jaunākie grozījumi izdarīti ar Padomes Aktu (2002. gada 19. decembris), ar ko groza Civildienesta noteikumus, kurus piemēro Eiropola darbiniekiem (OV C 24, 31.1.2003., 1. lpp.).


title: 2010/624/ES: Eiropas Centrālās bankas Lēmums ( 2010. gada 14. oktobris ) par Eiropas finanšu stabilizācijas mehānisma ietvaros veikto Savienības aizņemšanās un aizdošanas darbību pārvaldību (ECB/2010/17)

text:
               20.10.2010

               LV

               Eiropas Savienības Oficiālais Vēstnesis

               L 275/10

         EIROPAS CENTRĀLĀS BANKAS LĒMUMS
   (2010. gada 14. oktobris)
   par Eiropas finanšu stabilizācijas mehānisma ietvaros veikto Savienības aizņemšanās un aizdošanas darbību pārvaldību
   (ECB/2010/17)
   (2010/624/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 122. panta 2. punktu un 132. panta 1. punktu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 17. un 21. pantu, kā arī 34.1. pantu,
   ņemot vērā Padomes 2010. gada 11. maija Regulu (ES) Nr. 407/2010, ar ko izveido Eiropas finanšu stabilizācijas mehānismu (1), un jo īpaši tās 8. pantu,
   tā kā:

               (1)

               Regula (ES) Nr. 407/2010 nosaka ar Eiropas Savienības Padomes lēmumu piešķirta aizdevuma vai kredītlīnijas veidā sniegtu iespējamo Savienības finansiālo atbalstu dalībvalstīm, kam ir grūtības vai ko nopietni apdraud lielas ekonomiskas un finanšu grūtības, kuras izraisījuši ārkārtēji notikumi, ko tās nevar ietekmēt.

               (2)

               Saskaņā ar 8. pantu Regulā (ES) Nr. 407/2010 Eiropas Komisija veiks vajadzīgos pasākumus aizdevumu pārvaldībai Eiropas Centrālajā bankā (ECB). Saņēmēja dalībvalsts pārskaitīs pamatsummu un aizdevuma procentus ECB kontā četrpadsmit TARGET2 darbdienu laikā pirms attiecīgā maksājumu termiņa.

               (3)

               Lai pildītu uzdevumus, kas ECB noteikti saskaņā ar Regulu (ES) Nr. 407/2010, ECB uzskata par vajadzīgu pēc attiecīga lūguma saņemšanas atvērt īpašus kontus Komisijai un saņēmēju dalībvalstu nacionālajām centrālajām bankām,

         IR PIEŅĒMUSI ŠĀDU LĒMUMU.
   1. pants
   ECB veic uzdevumus attiecībā uz aizdevumu pārvaldību un izpilda maksājumus saistībā ar Eiropas finanšu stabilizācijas mehānisma ietvaros veiktajām Savienības aizņemšanās un aizdošanas darbībām, kā noteikts Regulā (ES) Nr. 407/2010.
   2. pants
   ECB pēc Komisijas lūguma atver kontu Komisijai, kā arī pēc saņēmējas dalībvalsts nacionālās centrālās bankas lūguma – kontu šai nacionālajai centrālajai bankai.
   3. pants
   Šā lēmuma 2. pantā minētos kontus izmanto, lai apstrādātu ar Eiropas finanšu stabilitātes mehānismu saistītos maksājumus dalībvalstīm.
   4. pants
   ECB par kredīta atlikumu uz nakti šādos kontos maksā procentus, kuru likme ir līdzvērtīga ECB noguldījumu iespējai saskaņā ar principu “faktiskais dienu skaits/360” piemērotajai likmei.
   5. pants
   ECB Valde veic visus pasākumus, kas vajadzīgi šā lēmuma izpildei.
   6. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2010. gada 14. oktobrī

            ECB prezidents

         Jean-Claude TRICHET

      (1)  OV L 118, 12.5.2010., 1. lpp.


title: 2013/395/CFSP: Padomes Lēmums 2013/395/KĀDP ( 2013. gada 25. jūlijs ), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2012/765/KĀDP

text:
               26.7.2013

               LV

               Eiropas Savienības Oficiālais Vēstnesis

               L 201/57

         PADOMES LĒMUMS 2013/395/KĀDP
   (2013. gada 25. jūlijs),
   ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2012/765/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP par konkrētu pasākumu īstenošanu cīņā pret terorismu (1).

               (2)

               Padome 2012. gada 10. decembrī pieņēma Lēmumu 2012/765/KĀDP, ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (2).

               (3)

               Saskaņā ar Kopējās nostājas 2001/931/KĀDP 1. panta 6. punktu ir pilnībā jāpārskata to personu, grupu un vienību saraksts, kurām piemēro Lēmumu 2012/765/KĀDP.

               (4)

               Šajā lēmumā ir iekļauts Padomes pārskatītais to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.

               (5)

               Padome ir secinājusi, ka personas, grupas un vienības, kurām piemēro Kopējās nostājas 2001/931/KĀDP 2., 3. un 4. pantu, ir bijušas iesaistītas teroraktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ būtu jāturpina uz tām attiecināt tajā paredzētos īpašos ierobežojošos pasākumus.

               (6)

               Padome ir arī konstatējusi, ka vēl viena grupa ir bijusi iesaistīta teroraktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz to lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tā būtu jāpievieno to personu, grupu un vienību sarakstam, kurām piemēro Kopējās nostājas 2001/931/KĀDP 2., 3. un 4. pantu. Lēmums grupu iekļaut sarakstā neietekmē likumīgus finanšu pārvedumus uz Libānu un palīdzības, tostarp humānās palīdzības, sniegšanu no Eiropas Savienības un tās dalībvalstīm Libānā.

               (7)

               Attiecīgi būtu jāatjaunina to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, un jāatceļ Lēmums 2012/765/KĀDP,

         IR PIEŅĒMUSI ŠO LĒMUMU.
   1. pants
   Šā lēmuma pielikumā ir iekļauts to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.
   2. pants
   Ar šo atceļ Lēmumu 2012/765/KĀDP.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 25. jūlijā

            Padomes vārdā –

            priekšsēdētājs

         L. LINKEVIČIUS

      (1)  OV L 344, 28.12.2001., 93. lpp.

      (2)  OV L 337, 11.12.2012., 50. lpp.

      PIELIKUMS

         Lēmuma 1. pantā minētais personu, grupu un vienību saraksts

      1.   PERSONAS

                  1.

                     ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase: D9004878;

                  2.

                     AL – NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis;

                  3.

                     AL YACOUB, Ibrahim Salih Mohammed, dzimis 16.10.1966.Tarut (Saūda Arābija), Saūda Arābijas pilsonis;

                  4.

                     ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase: C2002515 (Irāna); Pase: 477845448 (ASV). Personas apliecība Nr. 07442833, derīguma termiņš: 2016. gada 15. marts (ASV transportlīdzekļa vadītāja apliecība);

                  5.

                     BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 08.03.1978. Amsterdamā (Nīderlande) – "Hofstadgroep" loceklis;

                  6.

                     FAHAS, Sofiane Yacine, dzimis 10.09.1971. Alžīrā (Alžīrija) – "al-Takfir" un "al-Hijra" loceklis;

                  7.

                     IZZ – AL – DIN, Hasan (jeb GARBAYA, Ahmed, SA – ID, SALWWAN, Samir), libānietis, dzimis 1963. gadā Libānā, Libānas pilsonis;

                  8.

                     MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.04.1965. vai 01.03.1964. Pakistānā, pase Nr. 488555;

                  9.

                     SHAHLAI Abdul Reza (jeb Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna, 2) Mehran militārā bāze, Ilam (Ilāmas) province, Irāna;

                  10.

                     SHAKURI Ali Gholam, dzimis aptuveni 1965. gadā Teherānā, Irānā;

                  11.

                     SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase: 008827 (Irānas diplomātiskā pase), izdota 1999. gadā. Pakāpe: ģenerālmajors.

            2.   GRUPAS UN VIENĪBAS

                  1.

                  "Abu Nidal Organisation" – "ANO" (jeb "Fatah Revolutionary Council", "Arab Revolutionary Brigades", "Black September", "Revolutionary Organisation of Socialist Muslims");

                  2.

                  "Al-Aqsa Martyrs' Brigade";

                  3.

                  "Al-Aqsa e.V.";

                  4.

                  "Al – Takfir" un "Al – Hijra";

                  5.

                  "Babbar Khalsa";

                  6.

                  "Communist Party of the Philippines", arī "New People's Army" – "NPA", Filipīnas;

                  7.

                  "Gama'a al-Islamiyya" (jeb "Al-Gama'a al-Islamiyya") ("Islamic Group" – "IG");

                  8.

                  "İslami Büyük Doğu Akıncılar Cephesi" – "IBDA -C" ("Great Islamic Eastern Warriors Front");

                  9.

                  "Hamas", arī "Hamas – Izz al – Din al – Qassem";

                  10.

                  "Hizballah Military Wing" ("Hizballah militārais grupējums")(arī "Hezbollah Military Wing", arī "Hizbullah Military Wing", arī "Hizbollah Military Wing", arī "Hezballah Military Wing", arī "Hisbollah Military Wing", arī "Hizbu'llah Military Wing" arī "Hizb Allah Military Wing", arī “Jihad Council‘ ("Džihāda padome") (un visas vienības tā pakļautībā, tostarp Ārējās drošības organizācija).

                  11.

                  "Hizbul Mujahideen" – "HM";

                  12.

                  "Hofstadgroep";

                  13.

                  "Holy Land Foundation for Relief and Development";

                  14.

                  "International Sikh Youth Federation" – "ISYF";

                  15.

                  "Khalistan Zindabad Force" – "KZF";

                  16.

                  "Kurdistan Workers' Party" – "PKK" (jeb "KADEK", "KONGRA-GEL');

                  17.

                  "Liberation Tigers of Tamil Eelam" – "LTTE";

                  18.

                  "Ejército de Liberación Nacional" ("National Liberation Army");

                  19.

                  "Palestinian Islamic Jihad" – "PIJ";

                  20.

                  "Popular Front for the Liberation of Palestine" – "PFLP";

                  21.

                  "Popular Front for the Liberation of Palestine – General Command" (jeb "PFLP – General Command");

                  22.

                  "Fuerzas armadas revolucionarias de Colombia" – "FARC" ("Revolutionary Armed Forces of Colombia");

                  23.

                  "Devrimci Halk Kurtuluș Partisi-Cephesi" – "DHKP/C" (jeb "Devrimci Sol" ("Revolutionary Left"), "Dev Sol") ("Revolutionary People's Liberation Army/Front/Party");

                  24.

                  "Sendero Luminoso" – "SL" ("Shining Path");

                  25.

                  "Stichting Al Aqsa" (jeb "Stichting Al Aqsa Nederland", "Al Aqsa Nederland");

                  26.

                  "Teyrbazen Azadiya Kurdistan" – "TAK" (jeb "Kurdistan Freedom Falcons", "Kurdistan Freedom Hawks").